ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକର ମାଣ୍ଡ୍ୟା ଠାରେ ବିକାଶ କାର୍ଯ୍ୟର ଶୁଭାରମ୍ଭ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ ମୂଳ ପାଠ
ଭାରତ ମାତା କି ଜୟ ।
ଭାରତ ମାତା କି ଜୟ ।
କର୍ଣ୍ଣାଟକ-ଦା, ଏଲ୍ଲା, ସହୋଦରା ସହୋଦରୀ-ୟାରିଗେ, ନତ୍ରା ନମସ୍କାରାଗଲୁ!
ତାଇ ଭୁବନେଶ୍ୱରୀ କୋ ମେରା ନମସ୍କାର!
ମୁଁ ଆଦି ଚୁନଚୁନାଗିରୀ ଏବଂ ମେଲୁକୋଟେର ଗୁରୁମାନଙ୍କ ସମ୍ମୁଖରେ ମଧ୍ୟ ପ୍ରଣାମ କରୁଛି, ସେମାନଙ୍କର ଆଶୀର୍ବାଦ କାମନାକରୁଛି ।
ଗତ କିଛି ସମୟରେ ମୋତେ କର୍ଣ୍ଣାଟକର ଭିନ୍ନ ଭିନ୍ନ ସ୍ଥାନରେ ଜନତା ଜନାର୍ଦ୍ଦନଙ୍କୁ ଦେଖିବାର ସୁଯୋଗ ମିଳିଲା । ପ୍ରତ୍ୟକ ସ୍ଥାନରେ, କର୍ଣ୍ଣାଟକର ଜନତା ଅଦ୍ଭୁତପୂର୍ବ ଆଶୀର୍ବାଦ ଦେଉଛନ୍ତି ଏବଂ ମାଣ୍ଡ୍ୟାର ଲୋକମାନଙ୍କ ଆଶୀର୍ବାଦର ମଧ୍ୟ ମଧୁରତା ରହିଛି । ସକ୍କରେ ନଗରା ମଧୁର ମାଣ୍ଡ୍ୟା, ମାଣ୍ଡ୍ୟାର ଏହି ଭଲପାଇବା, ଏହି ସକ୍ରାରରେ ମୁଁ ଅଭିଭୂତ । ମୁଁ ଆପଣ ସମସ୍ତଙ୍କୁ ମଥା ନୁଅାଁଇ ପ୍ରଣାମ କରୁଛି ।
ଡବଲ ଇଞ୍ଜିନ ସରକାରଙ୍କ ଏହି ନିରନ୍ତର ପ୍ରୟାସ ଯେ ଆପଣଙ୍କର ଏହି ଭଲପାଇବା, ଆପଣଙ୍କର ଯେଉଁ ଋଣ ଅଛି, ତାହାକୁ ମୁଁ ସୁଧ ସହିତ ପରିଶୋଧ କରିବି । ବର୍ତ୍ତମାନ ହଜାର କୋଟି ଟଙ୍କାର ଯେଉଁ ଭିତ୍ତିଭୂମି ପ୍ରକଳ୍ପର ଶିଳାନ୍ୟାସ ଏବଂ ଲୋକାର୍ପଣ ଏଠାରେ ହେଉଛି, ଏହା ଏହି ପ୍ରୟାସର ଏକ ଅଂଶ ଅଟେ ।
ଗତ କିଛିଦିନ ହେବ ଦେଶରେ ବାଙ୍ଗାଲୋ-ମହୀଶୂର ଏକ୍ସପ୍ରେସର ବହୁତ ଚର୍ଚ୍ଚା ହେଉଛି । ସୋସିଆଲ ମିଡିଆରେ ଏକ୍ସପ୍ରେସ ସହ ଜଡ଼ିତ ଫଟୋ ଭାଇରାଲ ହେଉଛି । ପ୍ରତ୍ୟକ ଦେଶବାସୀଙ୍କର ଆମର ଯୁବକମାନଙ୍କର ଏହି ଇଚ୍ଛା ରହିଛି ଯେ ଏମିତି, ସୁନ୍ଦର ଆଧୁନିକ ଏକ୍ସପ୍ରେସ ୱେ ଭାରତରେ ପ୍ରତ୍ୟକ ସ୍ଥାନରେ ତିଆରି ହେଉ । ଆଜି ସେହି ବାଙ୍ଗାଲୋର-ମହୀଶୂର ଏକ୍ସପ୍ରେସ ୱେକୁ ଦେଖି ଆମର ଦେଶର ଯୁବକମାନେ ଗର୍ବରେ ପରିପୂର୍ଣ୍ଣ । ଏହି ଏକ୍ସପ୍ରେସ ୱେ ଦ୍ୱାରା ମହୀଶୂର ଏବଂ ମାଙ୍ଗାଲୋର ମଧ୍ୟରେ ସମୟ ବର୍ତ୍ତମାନ ଅଧାରୁ ମଧ୍ୟ କମ ହୋଇ ଯାଇଛି ।
ଆଜି ମହୀଶୂର-କୁଶଲ ନଗର ଚାରିଲେନର ମଧ୍ୟ ଶିଳାନ୍ୟାସ ହୋଇଛି । ଏହି ସମସ୍ତ ପ୍ରକଳ୍ପ ଏହି କ୍ଷେତ୍ରରେ ସମସ୍ତଙ୍କର ବିକାଶ ଦିଗରେ ଆହୁରି ଗତି ପ୍ରଦାନ କରିବ । ସମୃଦ୍ଧିର ପଥ ଖୋଲିବ । ଆପଣ ସମସ୍ତଙ୍କୁ ସଂଯୋଗୀକରଣର ଏହି ପ୍ରକଳ୍ପ ପାଇଁ ଆପଣ ସମସ୍ତଙ୍କୁ ବହୁତ ବହୁତ ଶୁଭେଚ୍ଛା ।
ଭାରତରେ ଯେତେବେଳେ ମଧ୍ୟ ଭିତ୍ତିଭୂମିର ଦୃଷ୍ଟିକୋଣ ସହିତ ଜଡ଼ିତ ଆଳୋଚନା ହୋଇଥାଏ, ସେତେବେଳେ ଦୁଇ ଜଣ ମହାନ ମହର୍ଷିଙ୍କ ନାମ ସର୍ବଦା ଆଗରେ ଥାଏ । କୃଷ୍ଣ ରାଜା ୱାଡିୟା ଏବଂ ସର ଏମ ବିଶେଶ୍ୱରାୟା । ଏହି ଦୁଇ ମହାପୁରୁଷ ଏହି ଧରିତ୍ରୀର ସନ୍ତାନ ଥିଲେ ଏବଂ ସେମାନେ ସମଗ୍ର ଦେଶକୁ ଗୋଟିଏ ନୂତନ ଦୃଷ୍ଟି ଦେଇଛନ୍ତି, ଶକ୍ତି ଦେଇଛନ୍ତି । ଏହି ମହାନ ବିଭୂତିମାନ ଆପଦାକୁ ସୁଯୋଗରେ ପରିବର୍ତ୍ତନ କରିଛନ୍ତି, ଭିତ୍ତିଭୂମିର ମହତ୍ତ୍ୱକୁ ବୁଝିଛନ୍ତି ଏବଂ ଏହା ଆଜିର ପିଢ଼ିମାନଙ୍କ ସୌଭାଗ୍ୟ ଅଟେ ଯେ ପୂର୍ବପୁରୁଷମାନଙ୍କ ତପସ୍ୟା ଯୋଗୁ ସେମାନଙ୍କୁ ଆଜି ଲାଭ ମିଳିପାରୁଛି ।
ଏମିତି ମହାନ ବ୍ୟକ୍ତିତ୍ୱଙ୍କ ଦ୍ୱାରା ପ୍ରେରିତ ହୋଇ ଆଜି ଦେଶରେ ଆଧୁନିକ ଭିତ୍ତିଭୂମି ଉପରେ କାର୍ଯ୍ୟ ହେଉଛି । ଆଜି ଭାରତମାଳା ଏବଂ ସାଗରମାଳା ଯୋଜନା ଦ୍ୱାରା କର୍ଣ୍ଣାଟକ ବଦଳୁଛି, ଦେଶ ବଦଳୁଛି । ଯେତେବେଳେ ବିଶ୍ୱ କରୋନାର ଅସୁବିଧା ସମୟରେ ଯୁଦ୍ଧ କରୁଥିଲା, ସେତେବେଳେ ମଧ୍ୟ ଭାରତ ଭିତ୍ତିଭୂମିର ବଜେଟକୁ ଅନେକ ଗୁଣ ବୃଦ୍ଧି କରିଛି । ଚଳିତ ବର୍ଷର ବଜେଟରେ ଆମେ ଭିତ୍ତିଭୂମି କ୍ଷେତ୍ରରେ ୧୦ ଲକ୍ଷ କୋଟି ଟଙ୍କା ରେକର୍ଡ ରଖିଛୁ ।
ଭିତ୍ତିଭୂମି ନିଜ ସହିତ କେବଳ ସୁବିଧା ଆଣି ନ ଥାଏ, ବରଂ ଏହା ରୋଜଗାର ମଧ୍ୟ ଆଣିଥାଏ, ପୁଞ୍ଜି ବିନିଯୋଗ ଆଣିଥାନ୍ତି, ରୋଜଗାରର ମାଧ୍ୟମ ଆଣିଥାଏ । କେବଳ କର୍ଣ୍ଣାଟକରେ ଆମେ ବିଗତ ବର୍ଷଗୁଡ଼ିକରେ ରାଜପଥ ସମ୍ବନ୍ଧୀୟ ପ୍ରକଳ୍ପଗୁଡ଼ିକରେ ୧ ଲକ୍ଷ କୋଟିରୁ ଅଧିକ ବିନିଯୋଗ କରିଛୁ ।
ଉଭୟ ବାଙ୍ଗାଲୋର ଏବଂ ମହୀଶୂର କର୍ଣ୍ଣାଟକର ଗୁରୁତ୍ୱପୂର୍ଣ୍ଣ ସହର । ଗୋଟିଏ ସହର ଟେକ୍ନୋଲୋଜି ପାଇଁ ଜଣାଶୁଣା, ଅନ୍ୟଟି ପରମ୍ପରା ପାଇଁ ଜଣାଶୁଣା । ଏହି ଦୁଇଟି ସହରକୁ ଆଧୁନିକ ସଂଯୋଗ ସହିତ ସଂଯୋଗ କରିବା ବିଭିନ୍ନ ସଂଯୋଗ ଦୃଷ୍ଟିରୁ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ।
ଦୀର୍ଘ ସମୟ ଧରି ଦୁଇ ସହର ମଧ୍ୟରେ ଯାତ୍ରା କରୁଥିବା ଲୋକମାନେ ଯାତାୟତ କରୁଥିବା ଅଭିଯୋଗ କରିଥିଲେ । କିନ୍ତ ବର୍ତ୍ତମାନ, ଏକ୍ସପ୍ରେସ ୱେ ହେତୁ ଏହି ଦୂରତା ମାତ୍ର ଦେଢ଼ ଘଣ୍ଟା ମଦ୍ୟରେ ପୂରା ହୋଇ ପାରିବ । ଏହି କାରଣରୁ ଏହି ସମଗ୍ର ଅଞ୍ଚଳରେ ଅର୍ଥନୈତିକ ବିକାଶର ଗତି ଅତି ଦ୍ରୁତ ଗତିରେ ହେବାକୁ ଯାଉଛି ।
ଏହି ଏକ୍ସପ୍ରେସ ୱେ ରାମନଗର ଓ ମାଣ୍ଡ୍ୟା ଦେଇ ଯାଉଛି । ଏଠାରେ ଅନେକ ଐତିହାସିକ ସ୍ଥାନ ମଧ୍ୟ ଅଛି । ଏହି ସହରଗୁଡ଼ିକରେ ପର୍ଯ୍ୟଟନର ସମ୍ଭାବନା ମଧ୍ୟ ବୃଦ୍ଧି ପାଇବ । ଏହା କେବଳ ମହୀଶୂରରେ ପହଂଚିବା ସହଜ କରିବ ନାହିଁ, ବରଂ ମା’ କାବେରୀଙ୍କ ଜନ୍ମସ୍ଥଳୀ କୋଡ଼ାଗୁରେ ପହଂଚିବା ମଧ୍ୟ ସହଜ କରିବ । ବର୍ତ୍ତମାନ ଆମେ ଦେଖୁଛୁ ଯେ ବର୍ଷା ଋତୁରେ ଭୂସ୍ଖଳନ ହେତୁ ପଶ୍ଚିମ ଘାଟର ବାଙ୍ଗାଲୋର-ମେଙ୍ଗୁଲୁର ରାସ୍ତା ପ୍ରାୟତଃ ବନ୍ଦ ହୋଇ ଯାଇଥାଏ । ଏହାଦ୍ୱାରା ଏହି କ୍ଷେତ୍ରର ବନ୍ଦର ସଂଯୋଗ ପ୍ରଭାବିତ ହୋଇଥାଏ । ମହୀଶୂର-କୁଶଲ ନଗର ରାଜପଥ ପ୍ରଶସ୍ତ ହେବା ସହିତ ଏହି ସମସ୍ୟା ମଧ୍ୟ ଦୂର ହେବ । ଭଲ ସଂଯୋଗୀ କରଣ ହେତୁ ଏହି କ୍ଷେତ୍ରରେ ଶିଳ୍ପର ମଧ୍ୟ ବହୁତ ଦ୍ରୁତ ଗତିରେ ବିସ୍ତାର ହେବ ।
୨୦୧୪ ବର୍ଷ ପୂର୍ବରୁ କେନ୍ଦ୍ରରେ ଥିବା କଂଗ୍ରେସ ସରକାର ଏକ ମିଶ୍ରିତ ସରକାର ଥିଲେ । ଏହା ବିଭିନ୍ନ ଲୋକଙ୍କ ସହଯୋଗରେ ଚାଲୁଥିଲା, ସେମାନେ ଗରୀବ ଲୋକଙ୍କର ଏବଂ ଗରୀବ ପରିବାରକୁ ଧ୍ୱଂସ କରିବା ପାଇଁ କୌଣସି ନୂ୍ୟନତା ଛାଡ଼ି ନ ଥିଲେ । କଂଗ୍ରେସ ସରକାର ଗରୀବ ଲୋକଙ୍କ ବିକାଶ ପାଇଁ ହଜାର ହଜାର କୋଟି ଟଙ୍କା ଲୁଟି ନେଇଥିଲେ । କଂଗ୍ରେସ କେବେ କୌଣସି ଗରୀବ ଲୋକମାନଙ୍କର ଯନ୍ତ୍ରଣାକୁ ନେଇ ଚିନ୍ତା କରିନାହିଁ ।
୨୦୧୪ରେ ଯେତେବେଳେ ଆପଣ ମୋତେ ଭୋଟ୍ ଦେଲେ ସେବା କରିବାର ସୁଯୋଗ ଦେଇଥିଲେ, ସେତେବେଳେ ଦେଶରେ ଗରୀବଙ୍କ ସରକାର ଗଠନ ହେଲା, ଗରୀବଙ୍କ ଯନ୍ତ୍ରଣା ଓ ଯନ୍ତ୍ରଣା ପ୍ରତି ସମ୍ବେଦନଶୀଳ ସରକାର ଗଠନ ହେଲା । ଏହା ପରେ ବିଜେପିର କେନ୍ଦ୍ର ସରକାର ସମ୍ପୂର୍ଣ୍ଣ ଆନ୍ତରିକତାର ସହିତ ଗରିବ ଲୋକଙ୍କୁ ସେବା କରିବାକୁ ଚେଷ୍ଟା କରିଥିଲେ, ଗରୀବଙ୍କ ଜୀବନରେ ଥିବା ଅସୁବିଧାକୁ ହ୍ରାସ କରିବାକୁ ଚେଷ୍ଟା କରିଥିଲେ ।
ଗରୀବ ଲୋକଙ୍କ ନିକଟରେ ପକ୍କା ଘର ଥିବ, ଗରବୀଙ୍କର ଘରେ ନଳରେ ପାଣି ଆସିବ, ଉଜ୍ଜାଲା ଗ୍ୟାସ ସଂଯୋଗ ଥିବ, ବିଜୁଳି ସଂଯୋଗ ଥିବ, ଗ୍ରାମକୁ ରାସ୍ତା ତିଆରି ହୋଇଥିବ, ଚିକିତ୍ସାଳୟ ଥିବ, ଚିକିତ୍ସା ପାଇଁ କମ ଚିନ୍ତା ସୁନିଶ୍ଚିତ କରିବାକୁ ବିଜେପି ସରକାର ପ୍ରାଥମିକତା ଦେଇଛନ୍ତି ।
ଗତ ୯ ବର୍ଷ ମଧ୍ୟରେ ବିଜେପି ସରକାରଙ୍କ ଯୋଜନା ଯୋଗୁ କୋଟି କୋଟି ଗରୀବଙ୍କ ଜୀବନ ସହଜ ହୋଇଯାଇଛି । କଂଗ୍ରେସ ସମୟରେ ଗରୀବ ଲୋକଙ୍କର ସୁବିଧା ପାଇଁ ସରକାରଙ୍କ ନିକଟରେ ବୁଲିବାକୁ ପଡୁଥିଲା । ଏବେ ବିଜେପି ସରକାର ଗରୀବ ଲୋକଙ୍କ ପାଖକୁ ଯାଇ ସେମାନଙ୍କୁ ସୁବିଧା ଯୋଗାଇ ଦେଉଛନ୍ତି । ଯେଉଁମାନେ ବିଜେପି ସରକାରଙ୍କ ଯୋଜନାର ସୁବିଧାରୁ ବଞ୍ଚôତ ଅଛନ୍ତି, ସେମାନେ ମଧ୍ୟ ଏକ ଅଭିଯାନ ଚଳାଇ ପହଂଚିଛନ୍ତି ।
ସମସ୍ୟାର ସ୍ଥାୟୀ ସମାଧାନ ପାଇଁ ବିଜେପି ସରକାର ସର୍ବଦା ଗୁରୁତ୍ୱ ଦେଇ ଆସୁଛନ୍ତି । ଗତ ୯ ବର୍ଷ ମଧ୍ୟରେ ଦେଶରେ ୩ କୋଟିରୁ ଅଧିକ ଗରୀବଙ୍କ ଘର ନିର୍ମାଣ କରାଯାଇଛି । ସେଥି ମଧ୍ୟରୁ ଆମ କର୍ଣ୍ଣାଟକରେ ଲକ୍ଷ ଲକ୍ଷ ଘର ମଧ୍ୟ ନିର୍ମାଣ କରାଯାଇଛି । ଜଳ ଜୀବନ ମିଶନ ଅନ୍ତର୍ଗତ କର୍ଣ୍ଣାଟକରେ ପ୍ରାୟ ୪୦ ଲକ୍ଷ ନୂତନ ପରିବାରକୁ ଟ୍ୟାପରୁ ପାଣି ମିଳିଛି ।
ଆମ ଦେଶରେ ଦଶନ୍ଧି ଧରି ବିଚାରାଧୀନ ଥିବା ଜଳସେଚନ ପ୍ରକଳ୍ପଗୁଡ଼ିକ ମଧ୍ୟ ଦ୍ରୁତ ଗତିରେ ଶେଷ ହେଉଛି । ଚଳିତ ବର୍ଷର ବଜେଟରେ କେନ୍ଦ୍ର ସରକାର ଅପର ଭଦ୍ରା ପ୍ରକଳ୍ପକୁ ୫୩୦୦ କୋଟି ଟଙ୍କା ଦେବାକୁ ଘୋଷଣା କରିଛନ୍ତି । ଏହା ବ୍ୟତୀତ କର୍ଣ୍ଣାଟକର ଏକ ବଡ଼ ଅଂଶରେ ଜଳସେଚନ ସହ ଜଡ଼ିତ ସମସ୍ୟାର ସ୍ଥାୟୀ ସମାଧାନ ହୋଇ ପାରିବ ।
ଚାଷୀମାନଙ୍କର ଛୋଟ-ଛୋଟ ସମସ୍ୟାଗୁଡ଼ିକୁ ଦୂର କରିବା ପରେ ମଧ୍ୟ ବିଜେପି ସରକାର ସେମାନଙ୍କ ସମସ୍ୟାର ସ୍ଥାୟୀ ସମାଧାନ ପ୍ରଦାନ କରୁଛନ୍ତି । ପ୍ରଧାନମନ୍ତ୍ରୀ କିସାନ ସମ୍ମାନ ନିଧି ଅନ୍ତର୍ଗତ କର୍ଣ୍ଣାଟକର ଚାଷୀଙ୍କ ବ୍ୟାଙ୍କ ଖାତାକୁ ୧୨ ହଜାର କୋଟି ଟଙ୍କା ସିଧାସଳଖ ହସ୍ତାନ୍ତର କରାଯାଇଛି । ଏଠାରେ କେନ୍ଦ୍ରର ବିଜେପି ସରକାର ମାଣ୍ଡ୍ୟାର ତିନି ଚତୁର୍ଥାଂଶ ଲକ୍ଷ ଚାଷୀଙ୍କ ବ୍ୟାଙ୍କ ଖାତାକୁ ୬୦୦ କୋଟି ଟଙ୍କା ପଠାଇଛନ୍ତି ।
ଉଲ୍ଲେଖଥାଉ କି, ମୁଁ କର୍ଣ୍ଣାଟକରେ ବିଜେପି ସରକାରଙ୍କୁ ଆଉ ଗୋଟିଏ କଥା ପାଇଁ ପ୍ରଶଂସା କରିବାକୁ ଚାହେଁ । କେନ୍ଦ୍ର ସରକାର ପ୍ରଧାନମନ୍ତ୍ରୀ କିସାନ ସମ୍ମାନ ନିଧିଙ୍କୁ ୬ ହଜାର ଟଙ୍କା ପଠାଉଛନ୍ତି, କର୍ଣ୍ଣାଟକ ସରକାର ଏଥିରେ ଆଉ ୪ ହଜାର ଟଙ୍କା ଯୋଡ଼ିଛନ୍ତି । ଅର୍ଥାତ ଡବଲ ଇଞ୍ଜିନ ସରକାରରେ କୃଷକମାନେ ଦ୍ୱିଗୁଣ ଲାଭ କରୁଛନ୍ତି, ସେମାନଙ୍କର ସମସ୍ୟାର ସମାଧାନ ହେଉଛି ।
କର୍ଣ୍ଣାଟକର, ସର୍କରା ନଗରା ମଧୁର ମାଣ୍ଡ୍ୟାରେ ଆମ ଆଖୁ ଚାଷୀଙ୍କୁ ଦଶନ୍ଧି ଧରି ଆଉ ଏକ ସମସ୍ୟାର ସମ୍ମୁଖୀନ ହେବାକୁ ପଡ଼ିଲା । ଯଦି ଆଖୁ ଉତ୍ପାଦନ ଅଧିକ ତେବେ ଏହା ଏକ ସମସ୍ୟା, ଯଦି ଆଖୁ ଉତ୍ପାଦନ କମ ତେବେ ଏହା ମଧ୍ୟ ଏକ ସମସ୍ୟା ଅଟେ । ଏହି କାରଣରୁ ଚିନି ମିଲରେ ଆଖୁ ଚାଷୀଙ୍କ ବକେୟା ବର୍ଷ ବର୍ଷ ଧରି ଚାଲି ଆସୁଥିଲା ।
ଏହି ସମସ୍ୟାର କିଛି ସମାଧାନ ଖୋଜିବା ଆବଶ୍ୟକ ଥିଲା । କୃଷକଙ୍କ ସ୍ୱାର୍ଥକୁ ପ୍ରାଧାନ୍ୟ ଦେଇଥିବା ବିଜେପି ସରକାର ଇଥାନଲ ରାସ୍ତା ବାଛିଲେ । ଆଖୁରୁ ନିର୍ମିତ ଇଥାନଲ ଉତ୍ପାଦନ ବୃଦ୍ଧି କରିବାକୁ ଆମେ ସ୍ଥିର କଲୁ । ତାହା ହେଉଛି ଯେତେବେଳେ ଅଧିକ ଆଖୁ ଉତ୍ପାଦନ ହୁଏ, ସେଥିରୁ ଇଥାନଲ ତିଆରି ହେବ । ଇଥାନଲ ଦ୍ୱାରା ଆୟ ନିଶ୍ଚୟ ହେବ ।
ଗତବର୍ଷ କେବଳ ଦେଶର ଚିନି କାରଖାନା ତୈଳ କମ୍ପାନୀଗୁଡ଼ିକୁ ୨୦ ହଜାର କୋଟି ଟଙ୍କା ମୂଲ୍ୟର ଇଥାନଲ ବିକ୍ରି କରିଥିଲା । ଏହା ଆଖୁ ଚାଷୀଙ୍କୁ ଠିକ ସମୟରେ ଦେୟ ଦେବାରେ ସାହାଯ୍ୟ କରିଛି । ୨୦୧୩-୧୪ ପରଠାରୁ ଗତ ଶେଷ ସିଜିନ ପର୍ଯ୍ୟନ୍ତ ଚିନି ମିଲରୁ ୭ଠ ହଜାର କୋଟି ଟଙ୍କା ମୂଲ୍ୟର ଇଥାନଲ କ୍ରୟ କରାଯାଇଛି । ଏହି ଟଙ୍କା ଆଖୁ ଚାଷୀଙ୍କ ନିକଟରେ ପହଂଚିଛି ।
ଚଳିତ ବର୍ଷର କେନ୍ଦ୍ର ସରକାରଙ୍କ ବଜେଟରେ ମଧ୍ୟ କୃଷକମାନଙ୍କ ପାଇଁ, ବିଶେଷ କରି ଆଖୁ ଚାଷୀଙ୍କ ପାଇଁ ଅନେକ ବ୍ୟବସ୍ଥା କରାଯାଇଛି । ଚିନି ସମବାୟ ସମିତି ପାଇଁ ୧୦ ହଜାର କୋଟି ଟଙ୍କାର ସହାୟତ ହୋଇଛି, ଟିକସ ଛାଡ଼ ହୋଇଛି, ଏହାଦ୍ୱାରା ଆଖୁ ଚାଷୀମାନେ ଉପକୃତ ହୋଇଛନ୍ତି ।
ଆମ ଦେଶ ହେଉଛି ସୁଯୋଗର ଦେଶ । ସାରା ବିଶ୍ୱର ଲୋକମାନେ ଭାରତରେ ସେମାନଙ୍କର ସମ୍ଭାବନା ଖୋଜୁଛନ୍ତି। ୨୦୨୨ ମସିହାରେ ଭାରତରେ ରେକର୍ଡ ମାତ୍ରାରେ ବିଦେଶୀ ପୁଞ୍ଜି ବିନିଯୋଗ ହୋଇଥିଲା । ଏହାର ସବୁଠାରୁ ବଡ଼ ଲାଭ ଆମର କର୍ଣ୍ଣାଟକକୁ ହୋଇଥିଲା । କରୋନା-କାଳ ସତ୍ତ୍ୱେ କର୍ଣ୍ଣାଟକରେ ପ୍ରାୟ ୪ ଲକ୍ଷ କୋଟି ଟଙ୍କା ବିନିଯୋଗ ହୋଇଛି । ଏହା ଡବଲ ଇଞ୍ଜିନ ସରକାରଙ୍କ କଠିନ ପରିଶ୍ରମକୁ ଦର୍ଶାଉଛି ।
କର୍ଣ୍ଣାଟକରେ ଆଇଟି ବ୍ୟତୀତ ବାୟୋ-ଟେକ୍ନୋଲୋଜି ଠାରୁ ଆରମ୍ଭ କରି ପ୍ରତିରକ୍ଷା ଉତ୍ପାଦନ ପର୍ଯ୍ୟନ୍ତ ପ୍ରତ୍ୟକ କ୍ଷେତ୍ର ବିସ୍ତାର ହେଉଛି । ପ୍ରତିରକ୍ଷା, ଏରୋସ୍ପେଶ ଏବଂ ସ୍ପେଶ ସେକ୍ଟରରେ ଅଦ୍ଭୁତପୂର୍ବ ପୁଞ୍ଜି ବିନିଯୋଗ କରାଯାଉଛି । ବର୍ତ୍ତମାନ କର୍ଣ୍ଣାଟକ ମଧ୍ୟ ବୈଦୁତିକ ଯାନ ଉତ୍ପାଦନରେ ଦ୍ରୁତ ଗତିରେ ଆଗକୁ ବଢ଼ୁଛି ।
ଡବଲ ଇଞ୍ଜିନ ସରକାରଙ୍କ ଏହି ଉଦ୍ୟମ ମଧ୍ୟରେ, କଂଗ୍ରେସ ଏବଂ ସେମାନଙ୍କର ସହଯୋଗୀମାନେ କ’ଣ କରୁଛନ୍ତି? କଂଗ୍ରେସ କହିଛି ଯେ ଏହା ନିଜର କାମ କରିଛି, କଂଗ୍ରେସ ମୋଦୀଙ୍କ କବର ଖୋଳିବାକୁ ସ୍ୱପ୍ନ ଦେଖୁଛି, ବାଙ୍ଗାଲୋର-ମହୀଶୂର ଏକ୍ସପ୍ରେସ ୱେ ନିର୍ମାଣରେ ବ୍ୟସ୍ତ ଅଛନ୍ତି । କଂଗ୍ରେସ ମୋଦୀଙ୍କ କବର ଖୋଳିବାରେ ବ୍ୟସ୍ତ ଏବଂ ମୋଦୀ ଗରିବଙ୍କ ଜୀବନକୁ ସହଜ କରିବାରେ ବ୍ୟସ୍ତ ଅଛନ୍ତି ।
ମୋଦୀଙ୍କ କବର ଖୋଳିବାକୁ ସ୍ୱପ୍ନ ଦେଖୁଥିବା କଂଗ୍ରେସ କର୍ମୀମାନେ ଜାଣନ୍ତି ନାହିଁ ଯେ ଦେଶର କୋଟି କୋଟି ମା’-ଭଉଣୀ-ଝିଅମାନେ, ଦେଶର ଲୋକଙ୍କ ଆଶୀର୍ବାଦ ମୋଦୀଙ୍କ ସବୁଠାରୁ ବଡ଼ ସୁରକ୍ଷାକବଚ ଅଟେ ।
କର୍ଣ୍ଣାଟକର ଦ୍ରୁତ ବିକାଶ ପାଇଁ ଡବଲ ଇଞ୍ଜିନ ସରକାର ଆବଶ୍ୟକ ଅଟେ । ମୁଁ ପୁଣି ମାଣ୍ଡ୍ୟାର ଜନତାଙ୍କର ଏହି ଭବ୍ୟ ଆୟୋଜନ ପାଇଁ, ଭବ୍ୟ ସକ୍ରାର ପାଇଁ, ଆପଣଙ୍କ ଆଶୀର୍ବାଦ ପାଇଁ ହୃଦୟରୁ ଆପଣଙ୍କର କୃତଜ୍ଞତା ଜ୍ଞାପନ କରୁଛି । ଆପଣ ସମସ୍ତଙ୍କୁ ବିକାଶର ଏହି ପ୍ରକଳ୍ପ ପାଇଁ ଅନେକ ଅନେକ ଅଭିନନ୍ଦନ ।
ଭାରତ ମାତା କି ଜୟ, ଭାରତ ମାତା କି ଜୟ ।
ଭାରତ ମାତା କି ଜୟ, ଭାରତ ମାତା କି ଜୟ ।
ବହୁତ ବହୁତ ଧନ୍ୟବାଦ ।
NS/MB
(